"TENGERPART" üvegkavics, valódi kavics, kagyló és tengeri csillag mozaik kompozíció.
Szeretek a bolhapiacon nézelődni. Nagyon barátságos árán lehet szép dolgokhoz hozzájutni. Persze, otthon lesz a tisztogatásával egy kis munka, hogy a tárgy újraéledjen. Az alábbi, páros faragványokhoz is ilyen módon jutottam hozzá. Az árus nem tudta, de szerintem valami régi szekreter díszítő darabjai lehettek hajdanában. Most, az esztergált és hosszában félbevágott lábazattal együtt, fali díszítő elemként szolgálnak.
Egy kiárusításon pár száz forintért vásároltam, az alábbi, lemezből készült hármas mécsestartóról. Már amikor megláttam is tudtam, hogy nálam más funkciója lesz. Átszíneztem kedvem szerint, és zöld üvegkavicsokkal töltöttem ki a mécseseknek szánt helyet. Mivel a pillangók és a virágszirmok nem síkban vannak, hanem térhatásúak, érdekesen játszik velük a falon a fény-árnyék (a kép sajnos nem jeleníti meg).
Utazások során az ember mindig beszerez valami emléktárgyat, hogy a későbbiek során visszaidézze a szép emlékeket. Az alábbi mozaikképet Tuniszban, a Bardo Mozaikmúzeumban vásároltam. Az ókori római birodalomból származó, egyik hatalmas padlóburkolat piciny (kb. 60 cm átmérőjű) darabjának a másolata. Emlékezetes a hazahozatala, féltem, hogy a repülő csomagterében összetörik, a fedélzetre pedig nem volt egyszerű feljuttatni. A nappali falburkolatába lett "beépítve".
A szomszédék háza előtti göcsörtös fa ránőtt a villanypóznára, így levágták egy ágát. Hetekig hevert az utca mellett, láthatóan nem tudtak vele mit kezdeni (a zöld szemetet csak ősszel viszik hivatalosan). Elkértem, leháncsoltam, s azt hiszem ők is, én is, mindketten jól jártunk. A termetes rézlegyet a bolhapiacon szerettem meg. A szárnyai felnyithatók, előző életében hamutartóként szolgált.
Az alábbi régi használati tárgy is a bolhapiaci beszerzéseim egyike. Borzasztó rozsdás volt, napokig tisztogattam. Most viszont mécsestartóként varázsol kellemes hangulatot, ha leszáll az est.
Mécses kicsit másként
A kis fali polcot - aminek az érdekessége, hogy szög nélkül, illesztéssel készült -, egy erdélyi árustól vettem már rég. Natúr fa volt, én színeztem és lakkoztam. Fotótapéták